ประกันน้ำท่วมรอนายกฯ กดปุ่มเปิดขาย
นายพยุงศักดิ์ ชาติสุทธิผล ประธานกองทุนส่งเสริมการประกันภัยพิบัติ
10 มี.ค. 2555

ประกันน้ำท่วมรอนายกฯ กดปุ่มเปิดขาย
นายพยุงศักดิ์ ชาติสุทธิผล ประธานกองทุนส่งเสริมการประกันภัยพิบัติ กล่าวว่า การเตรียมการรับประกันน้ำท่วมดำเนินการเสร็จเรียบร้อยหมดแล้ว รอแต่ น.ส.ยิ่งลักษณ์ ชินวัตร นายกรัฐมนตรี มาเป็นประธานการลงนามระหว่างกองทุนกับบริษัทประกันภัย เพื่อเปิดขายประกันภัยน้ำท่วม ซึ่งอาจจะเป็นในสัปดาห์หน้าหรือสัปดาห์ต่อไป เนื่องจากตอนนี้นายกรัฐมนตรีมีภารกิจมาก
“การเปิดขายประกันภัยน้ำท่วมเป็นหน้าตาและความเชื่อมั่นของประเทศ ทางกองทุนจึงต้องการให้นายกฯ มาเปิดงาน” นายพยุงศักดิ์ กล่าว
นายพยุงศักดิ์ กล่าวว่า เบี้ยประกันน้ำท่วมรายย่อยคิด 0.5% คุ้มครองไม่เกิน 1 แสนบาท ผู้ประกอบการเอสเอ็มอี 1% และผู้ประกอบการรายใหญ่ 1.25% คุ้มครองความเสี่ยง 30% ของทุนประกัน สำหรับการขยายความคุ้มครองเป็น 50% อยู่ระหว่างการศึกษาว่ามีความเป็นไปได้และจำเป็นหรือไม่
ประธานกองทุนประกัน กล่าวว่า กองทุนได้ว่าจ้างบริษัท ไทยรับประกันภัยต่อ หรือไทยรี เป็นผู้ดำเนินการด้านปฏิบัติการแทนกองทุน โดยอยู่ระหว่างการเจรจาผลตอบแทนที่ต้องจ่ายให้ไทยรีปีละ 60-65 ล้านบาท